《示禧禋二儿励学》
明代·区怀年

学问正何取，奥义涵其中。微言迪英哲，典论开颛蒙。

苟非先圣训，酝酿于心胸。虽复美衣食，将与鹿豕同。

君子务进修，曲士徇穷通。识力贵超迈，器宇羞凡庸。

盛年不我再，鬓发如霜蓬。勉矣恒咨求，谅无旦夕功。

作者简介：区怀年，字叔永。高明人。大相仲子。明熹宗天启元年(一六二一)贡生，任太学考通判。明思宗崇祯九年（一六三六）入都候选，以内艰回籍，后授翰林院孔目。归卧云石，学赤松游，日以赓和撰述为事。著有《玄超堂藏稿》、《击筑吟》诸集。清光绪《高明县志》卷一三有传。